als_Latn dik_Latn sag_Latn
Një 37-vjeçar nga Levani i Fieirt është qëlluar me armë zjarri ndërsa ka qenë duke drejtuar mjetin e tij në rrugën nacionale Levan –Fier në vendin e quajtur “Liqeni”, 5 km larg qytetit të Fierit. Petrit Muço dyshohet se është qëlluar nga një mjet tjetër nga disa persona që nuk janë identifikuar ende nga policia. Ngjarja ndodhi mbrëmë vonë, ndërsa atentati ndaj Muços ka shkaktuar për disa kohë probleme në këtë aks rrugor, pasi është penguar lëvizja e automjeteve në të dy anët e rrugës. I plagosuri është dërguar me urgjencë në spitalin e Fierit ndërsa, sipas mjekëve, gjendja e tij shëndetësore është e rëndë. Policia nuk ka dhënë ende detaje rreth shkakut të kësaj ngjarjeje.
als_Latn